“OʻZAGROMAShSERVIS” UYuShMASI FAOLIYATINI TAShKIL ETISh MASALALARI TOʻGʻRISIDA
(resolution, 2017-07-03)

Oʻzbekiston Respublikasi Prezidentining “Oʻzqishloqxoʻjalik-taʼminot tuzatish” davlat-kooperativ qoʻmitasini “Oʻzagromashservis” uyushmasi etib oʻzgartirish toʻgʻrisida” 2000-yil 31-oktabrdagi PF-2741-son Farmonini bajarish yuzasidan Vazirlar Mahkamasi qaror qiladi: 1. “Oʻzagromashservis” uyushmasi muassislari roʻyxati 1-ilovaga muvofiq, shuningdek, uyushmaning tashkiliy tuzilmasi va ijro etuvchi apparati tuzilmasi 2 va 3-ilovalarga muvofiq maʼqullansin. “Oʻzqishloqxoʻjaliktaʼminottuzatish” davlat-kooperativ qoʻmitasining “Oʻzagromashservis” uyushmasi tarkibiga kirmagan 4-ilovaga muvofiq qurilish va boshqa korxonalari mahalliy hokimliklar tasarrufiga berilishi maʼlumot uchun qabul qilinsin. Qoraqalpogʻiston Respublikasi Vazirlar Kengashi, viloyatlar va tumanlar hokimliklari 4-ilovada koʻrsatilgan xoʻjalik yurituvchi subyektlardan bundan buyon amalda foydalanishning maqsadga muvofiqligini koʻrib chiqsinlar. 2. “Oʻzagromashservis” uyushmasi ijro etuvchi apparati xodimlari cheklangan sonining 45 kishidan (xizmat koʻrsatuvchi xodimlardan tashqari) iborat boʻlishiga rozilik berilsin. “Oʻzagromashservis” uyushmasi raisining bir nafar oʻrinbosari boʻlishiga ruxsat etilsin. Belgilab qoʻyilsinki, “Oʻzagromashservis” uyushmasi boshqaruvi raisi va uning oʻrinbosari muassislarning umumiy majlisida saylanadilar va belgilangan tartibda Oʻzbekiston Respublikasi Vazirlar Mahkamasi tomonidan lavozimga tasdiqlanadilar. “Oʻzagromashservis” uyushmasi boshqaruvi raisiga zarurat boʻlganda uyushma ijro etuvchi apparati tuzilmasiga xodimlarning belgilangan soni doirasida oʻzgartirishlar kiritish huquqi berilsin. Uyushma boshqaruvi raisi maqomi, maishiy taʼminot, tibbiy va transport xizmati koʻrsatish sharoitlari boʻyicha vazirning birinchi oʻrinbosariga tenglashtirilsin. 3. Quyidagilar maʼlumot uchun qabul qilinsin: Oʻzbekiston Respublikasi Prezidentining 2000-yil 31-oktabrdagi PF-2741-son Farmoniga muvofiq mashina-traktor parklarining hududiy birlashmalari tashkil etiladi. Shu munosabat bilan “Agromashservis” aksiyadorlik jamiyatlarining Qoraqalpogʻiston respublika va viloyatlar birlashmalari, shuningdek “Maxsustaʼmirlashsozlash” respublika ishlab chiqarish birlashmasi belgilangan tartibda tugatiladi; uyushmaning ijro etuvchi apparati taʼminoti mashina-traktor parklari hududiy birlashmalarining, uyushma muassislari boʻlgan boshqa korxonalar va tashkilotlarning ajratmalari hisobiga shartnoma asosida, shuningdek oʻz mablagʻlari hisobiga amalga oshiriladi. 4. Quyidagilarga: “Agrotextaʼmir” birlashmasi tarkibiga kiruvchi ixtisoslashgan taʼmirlash korxonalari roʻyxatiga 5-ilovaga muvofiq; mashina-traktor parklari hududiy birlashmasi va davlat aksiyadorlik mashina-traktor parki ijro etuvchi apparatining namunaviy tuzilmalariga 6 va 7-ilovalarga muvofiq rozilik berilsin. Mashina-traktor parklari Qoraqalpogʻiston respublika va viloyatlar birlashmalari rahbarlari belgilangan tartibda aksiyadorlar majlislarida Qoraqalpogʻiston Respublikasi Vazirlar Kengashi va viloyatlar hokimliklari bilan kelishgan holda saylanadilar. 5. Belgilansinki, mashina-traktor parklari hududiy birlashmalarining ustav jamgʻarmasi ularga: tugatilayotgan “Agromashservis” aksiyadorlik jamiyatlari Qoraqalpogʻiston respublika va viloyatlar birlashmalari mulkini berish; mashina-traktor parklari hududiy birlashmalari tarkibiga kiruvchi aksiyadorlik jamiyatlarining ular ustav jamgʻarmasining 35 foizigacha miqdordagi davlatga tegishli aksiyalarini, shuningdek aksiyadorlik jamiyatlari aksiyalari qolgan paketlarining joylashtirilmagan qismini berish yoʻli bilan shakllantiriladi. Belgilab qoʻyilsinki, mashina-traktor parklari hududiy birlashmalari aksiyalarining 51 foizi davlat ixtiyorida qoladi, 10 foizgachasi — mehnat jamoalariga sotiladi, qolgan qismi esa erkin ravishda, shu jumladan xorijiy investorlarga sotiladi. 6. Oʻzbekiston Respublikasi Davlat mulki qoʻmitasi 2000-yil 1-dekabrgacha: mashina-traktor parklari aksiyalarining davlatga tegishli paketlarini mashina-traktor parklari hududiy birlashmalariga ishonchli boshqaruvga belgilangan tartibda berishni amalga oshirsin; 7. Oʻzbekiston Respublikasi Moliya vazirligi va “Oʻzagromashservis” uyushmasining: aksiyalarning davlat ulushi boʻyicha 1998-1999-yillar uchun hisoblab yozilgan va mashina-traktor parklari tomonidan toʻlanmagan 647,7 mln soʻm miqdoridagi dividendlarni; mashina-traktor parklari va ular hududiy birlashmalari aksiyalarining davlat ulushi boʻyicha 2000-2004-yillar uchun hisoblab yoziladigan dividendlarni import qishloq xoʻjaligi texnikasi sotib olish uchun jalb etilgan xorijiy kreditlarni toʻlashga maqsadli yoʻnaltirish toʻgʻrisidagi taklifiga rozilik berilsin. 10. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Oʻzagromashservis” uyushmasi korxonalari va tashkilotlariga qarashli ijtimoiy infratuzilma obyektlarining 2001-yil 1-yanvardagi holati boʻyicha tuman (shahar)lar hokimliklari balansiga qabul qilib olinishini 2001-yil 1-iyulgacha taʼminlasinlar. 11. Oʻzbekiston Respublikasi Vazirlar Mahkamasining 2000-yil 28-apreldagi 172-son qarorining qoʻshilgan qiymat soligʻidan ozod qilishga doir qismining amal qilishi mashina-traktor parklari hududiy birlashmalari tarkibiga kiruvchi taʼmirlash zavodlariga tatbiq etilsin. 12. “Oʻzagromashservis” uyushmasi apparati Toshkent shahar, Abay koʻchasidagi 4 “A”-uyga joylashtirilsin. Oʻzbekiston Respublikasi Davlat mulki qoʻmitasi va Toshkent shahar hokimligi mazkur binoni belgilangan tartibda “Oʻzagromashservis” uyushmasiga sotsinlar. Oʻzbekiston Pochta va telekommunikatsiyalar agentligi “Oʻzqishloqxoʻjaliktaʼminottuzatish” davlat-kooperativ qoʻmitasida oʻrnatilgan barcha aloqa turlarini “Oʻzagromashservis” uyushmasida qoldirsin. 13. Oʻzbekiston SSJ Prezidenti huzuridagi Vazirlar Mahkamasining 1991-yil 6-maydagi 119-son va 1991-yil 16-iyuldagi 188-son qarorlari oʻz kuchini yoʻqotgan deb hisoblansin. 14. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov va Oʻzbekiston Respublikasi Prezidentining Davlat maslahatchisi I.H. Joʻrabekov zimmasiga yuklansin. 1.Mashina-traktor parklari Qoraqalpogʻiston respublika birlashmasi AJ 2.Mashina-traktor parklari Andijon viloyati birlashmasi AJ 3.Mashina-traktor parklari Buxoro viloyati birlashmasi AJ 4.Mashina-traktor parklari Jizzax viloyati birlashmasi AJ 5.Mashina-traktor parklari Qashqadaryo viloyati birlashmasi AJ 6.Mashina-traktor parklari Navoiy viloyati birlashmasi AJ 7.Mashina-traktor parklari Namangan viloyati birlashmasi AJ 8.Mashina-traktor parklari Samarqand viloyati birlashmasi AJ 9.Mashina-traktor parklari Surxondaryo viloyati birlashmasi AJ 10.Mashina-traktor parklari Sirdaryo viloyati birlashmasi AJ 11.Mashina-traktor parklari Toshkent viloyati birlashmasi AJ 12.Mashina-traktor parklari Fargʻona viloyati birlashmasi AJ 13.Mashina-traktor parklari Xorazm viloyati birlashmasi AJ 14. “Taʼminotchi-Xizmatchi” AJ 15. “Agrotaʼminot-B.S” AJ 16. “Ozodlik” AJ 17. “Taʼminotchi-Paxta” AJ 19. “Agrotextaʼmir” birlashmasi